ჟაკ რივეტი

ჟაკ პიერ ლუის რივეტი (; დ. 1 მარტი, 1928, რუანი, საფრანგეთი —  გ. 29 იანვარი, 2016, პარიზი, საფრანგეთი) — ფრანგი კინორეჟისორი და კინოკრიტიკოსი. ფრანგული ახალი ტალღის წევრი. რივეტმა თავისი კარიერის განმავლობაში გადაიღო ოცდაცხრა ფილმი, მათ შორის არის „კოლინი და ჯული სათევზაოდ მიდიან“ (1974) და „მშვენიერი ონავარი“ (1991).

1980-იანებში მან საქმიანი ურთიერთობა წამოიწყო პროდუსერ მარტინ მარიგნაკთან, რომელიც შემდგომში რივეტის ყველა სრულმეტრაჟიანი ფილმის პროდუსერი გახდა. 2009 წელს გამოსული ფილმის, სახელწოდებით „პატარა მთის ირგვლივ“, შემდგომ, იგი პენსიაზე გავიდა და სამი წლის შემდეგ საზოგადოებისთვის ცნობილი გახდა, რომ რივეტი ალცჰაიმერით იყო ავად. 

1960-იანების დასაწყისამდე იგი დაქორწინებული იყო ფოტოგრაფსა და სცენარისტ მარილუ პაროლინიზე. 

 კინო-კარიერა 
სანამ რეჟისორი გახდებოდა, რივეტს მწერლისა და კინოკრიტიკოსის კარიერა ჰქონდა. 1950 წელს მან, ჟან-ლუკ გოდარმა, ფრანსუა ტრიუფომ და ერიკ რომერმა ერთად დააარსეს კინო-ჟურნალი La Gazette du Cinéma. ჟურნალის წარუმატებლობის შემდეგ მათ გავლენიანი კინოჟურნალისთვის, „კაიერს დუ სინემასთვის“ (Cahiers du Cinéma) დაიწყეს მუშაობა, რივეტი კი მალევე მისი მთავარი რედაქტორი გახდა. „კაიერს დუ სინემას“ მწერალთან, კლოდ შაბროლთან ერთად, იგი ფრანგული ახალი ტალღის შეუცვლელ წევრად იქცა. ამ მოძრაობაში დიდ მნიშვნელობას ანიჭებდნენ ფილმებში პირადი პოზიციების მკვეთრად დაფიქსირებასა და საავტორო კინოს. 
მინი|ჟაკ რივეტი
რივეტმა მოკლემეტრაჟიანი ფილმების გადაღება 1950იან წლებში დაიწყო. 1961 წელს გამოუშვა სადებიუტო სრულმეტრაჟიანი ფილმი „პარიზი ჩვენ გვეკუთვნის“ (Paris nous appartient). 1966 წელს გამოუშვა „მონაზონი“, რომელმაც დიდი კომერციული წარმატება მოიპოვა, ხოლო საფრანგეთის მთავრობის მიერ გარკვეული დრო დაბლოკილი იყო ფილმში რომის კათოლიკური ეკლესიის მიმართ გამოხატული მკვეთრად ცინიკური დამოკიდებულების გამო. ფილმი დაფუძნებულია ფრანგი ფილოსოფოსისა და მწერლის, დენის დიდეროს წიგნზე. იგი ჰყვება ახალგაზრდა ქალის ისტორიას, რომელსაც ოჯახური პრობლემების გამო აიძულებენ, მონაზონი გახდეს. 

რივეტის ყველაზე აღიარებული ფილმი არის „მშვენიერი ონავარი“ (1991), რომელიც კანის კინოფესტივალზე ოქროს პალმის რტოზე იყო ნომინირებული. რივეტს ჟიურის გრან პრი გადაეცა.

 გარდაცვალება 
რივეტი 2016 წლის 29 იანვარს პარიზში, საკუთარ სახლში, ალცჰაიმერის დაავადების გართულებებით გარდაიცვალა. 

 ფილმოგრაფია 



 რესურსები ინტერნეტში 
 BFI რივეტის ფილმების შესახებ 
 The Guardian რივეტის შესახებ
 The New Yorker რივეტის გარდაცვალებასთან დაკავშირებით
 ჟაკ რივეტის ბიოგრაფია
 რივეტის ინტერვიუ

კატეგორია:ფრანგი კინორეჟისორები
კატეგორია:ფრანგი რეჟისორები
კატეგორია:ფრანგი სცენარისტები
კატეგორია:დაბადებული 1 მარტი
კატეგორია:დაბადებული 1928
კატეგორია:გარდაცვლილი 29 იანვარი
კატეგორია:გარდაცვლილი 2016
კატეგორია:XX საუკუნის ფრანგი მწერლები
კატეგორია:XXI საუკუნის ფრანგი მწერლები
კატეგორია:ინგლისურენოვანი კინორეჟისორები
კატეგორია:ფრანგი კინოკრიტიკოსები
კატეგორია:ფრანგი ჟურნალისტები
კატეგორია:ფრანგულენოვანი კინორეჟისორები
კატეგორია:ფრანგი მამაკაცი სცენარისტები
კატეგორია:პარიზელი მწერლები